Limes Germanicus
Limes Germanicus (iš lot. „germanų ribos“) – senovės romėnų pasienio įtvirtinimai (limai) senovės Germanijoje. Šie limai skyrė Romos užkariautas provincijas (Žemutinę Germaniją, Aukštutinę Germaniją ir Retiją) nuo nepriklausomų germanų genčių valdų (tarp 83 ir 260 m.). 2005 m. Vokietijoje esantys Aukštutinės Germanijos ir Retijos limai įtraukti į UNESCO pasaulio paveldo sąrašą (prijungti prie 1987 m. įtrauktų romėnų limų Britanijoje). 2021 m. kaip atskiras pasaulio paveldo objektas įtraukti ir Žemutinės Germanijos limai Vokietijoje ir Nyderlanduose.